《和赵莲奥剑》
宋代·卫宗武

岂无三尺铁，巧事犀玉妆。
惟君匣中藏，百鍊侔步光。
小试锋莫当，崖石中开张。
会须斩奸邪，晔晔神光扬。
未逊古佩刀，公辅夸王祥。
斯物由天成，匪但工之良。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。